Spirillinīdas

Spirillinīdas (Spirillinida) ir foraminīferu kārta. Kārtas izveidošana tiek piedēvēta austriešu zinātniekiem Johanam Hohenēgeram un Verneram Pilleram ar 1975. gadu, taču faktiski to izveidoja padomju paleontoloģes Tatjana Gorbačika un Valentīna Mancurova 1980. gadā. Spirillinīdas dzīvo no triasa līdz mūsdienām.

 Apraksts 
Spirillinīdas atšķiras no foraminīferu lielākās daļas ar vairākām īpatnībām:
 Tām ir ameboīdās gametas un gametocītu plastogāmija ar diezgan nelielu gametocītu skaitu;
 Gametocītam Spirillina un Patellina ģintīm ir maza čaula ar mazu primāro kameru, bet šizontam ir liela čaula ar lielu primāro kameru;
 Čaulas sieniņai ir monokristāliska struktūra.
Šo beidzamo īpatnību ilgu laiku ignorēja pētnieku lielākā daļa. Taču beidzamajā laikā elektronmikroskopiskie pētījumi un kristallogrāfiskās metodes apstiprināja monokristāla (reti divus līdz trīs) pastāvēšanas faktu, kurš veido pilnībā visu čaulu. Polarizācijas mikroskopijas pētījumos tika konstatēts, ka "C" kristalogrāfiskā ass sakrīt ar čaulas vīšanās asi. Tā kā spirallinīdas no foraminīferām vienīgās veido savu čaulu no kalcīta monokristāla, tad tam būtu jāatspoguļojas foraminīferu klasifikācijā. Attiecīgi uz šīs īpatnības pamata tika izveidota spirillinīdu kārta, kas iekļauj sevī Spirillinidae Reuss, 1861 un Patellinidae Rhumbler, 1906, kas pārstāv divus atsevišķus filoģenētiskos atzarus.Т.Н. Горбачик, В.Н. Манцурова, О систематическом положении, ранге и объёме спириллинид (фораминиферы), Материалы VIII микропалеонтологического совещания "Систематика и морфология микроорганизмов" 21-24 октября 1980 года., Изд. "ЭЛМ", Баку, 1980. 36-37. lpp. Bez šīm grupām mūsdienās pie spirillinīdām tiek pieskaitītas arī Ammodiscina Mikhalevich, 1980.

 Sistemātika 
Spirillinīdu kārtas dalījums apakškārtās, virsdzimtās un dzimtās:World Register of Marine Species:
 Kārta: Spirillinida Hohenegger & Piller, 1975
 Apakškārta: Ammodiscina Mikhalevich, 1980
 Virszimta: Ammodiscoidea Reuss, 1862
 Dzimta: Ammodiscidae Reuss, 1862
 Dzimta: Glutameandratidae Rigaud & Martini, 2016 †
 Apakškārta: Spirillinina Hohenegger & Piller 1975
 Dzimta: Patellinidae Rhumbler, 1906
 Dzimta: Planispirillinidae Piller, 1978
 Dzimta: Spirillinidae Reuss & Fritsch, 1861

 Atsauces 

Kategorija:Foraminīferas